CELEX: 32005D0510
Language: et
Date: 2005-06-14 00:00:00
Title: 2005/510/Euratom: Komisjoni otsus, 14. juuni 2005, Euroopa Aatomienergiaühenduse ühinemise kohta kasutatud tuumkütuse käitlemise ohutust ja radioaktiivsete jäätmete käitlemise ohutust käsitleva ühiskonventsiooniga (teatavaks tehtud numbri K(2005) 1729 all)

16.7.2005   
            
            
               ET
            
            
               Euroopa Liidu Teataja
            
            
               L 185/33
            
         
      KOMISJONI OTSUS,
   14. juuni 2005,
   Euroopa Aatomienergiaühenduse ühinemise kohta kasutatud tuumkütuse käitlemise ohutust ja radioaktiivsete jäätmete käitlemise ohutust käsitleva ühiskonventsiooniga
   (teatavaks tehtud numbri K(2005) 1729 all)
   (2005/510/Euratom)
   EUROOPA ÜHENDUSTE KOMISJON,
   võttes arvesse Euroopa Aatomienergiaühenduse asutamislepingut, eriti selle artikli 101 teist lõiget,
   võttes arvesse nõukogu 24. jaanuari 2005. aasta otsust 2005/84/Euratom, millega kiidetakse heaks Euroopa Aatomienergiaühenduse ühinemine kasutatud tuumkütuse käitlemise ohutust ja radioaktiivsete jäätmete käitlemise ohutust käsitleva “ühiskonventsiooniga” (1) (edaspidi “ühiskonventsioon”),
   ning arvestades järgmist:
   
               (1)
            
            
               22 liikmesriiki on ühiskonventsiooni osalised.
            
         
               (2)
            
            
               Euroopa Aatomienergiaühendus ühineb ühiskonventsiooniga,
            
         ON VASTU VÕTNUD KÄESOLEVA OTSUSE:
   Artikkel 1
   Käesolevaga kiidetakse Euroopa Aatomienergiaühenduse nimel heaks ühinemine ühiskonventsiooniga.
   Käesolevale otsusele on lisatud ühiskonventsiooni tekst ja vastavalt ühiskonventsiooni artikli 39 lõike 4 alapunkti iii sätetele tehtud Euroopa Aatomienergiaühenduse deklaratsiooni tekst.
   Artikkel 2
   Käesolevale otsusele lisatud deklaratsioon antakse võimalikult kiiresti pärast käesoleva otsuse vastuvõtmist hoiule ühiskonventsiooni hoiulevõtjale, Rahvusvahelise Tuumaenergiaagentuuri peadirektorile, kirja teel, millele on alla kirjutanud Euroopa Komisjoni delegatsiooni juht rahvusvaheliste organisatsioonide juures Viinis.
   
      Brüssel, 14. juuni 2005
      
         
            Komisjoni nimel
         
         
            komisjoni liige
         
         Andris PIEBALGS
         
      
   
   
      (1)  ELT L 30, 3.2.2005, lk 10.
   
      Vastavalt kasutatud tuumkütuse käitlemise ohutust ja radioaktiivsete jäätmete käitlemise ohutust käsitleva ühiskonventsiooni artikli 39 lõike 4 alapunkti iii sätetele tehtud Euroopa Aatomienergiaühenduse deklaratsioon
      Järgmised riigid on praegu Euroopa Aatomienergiaühenduse liikmed: Belgia Kuningriik, Tšehhi Vabariik, Taani Kuningriik, Saksamaa Liitvabariik, Eesti Vabariik, Kreeka Vabariik, Hispaania Kuningriik, Prantsuse Vabariik, Iirimaa, Itaalia Vabariik, Küprose Vabariik, Läti Vabariik, Leedu Vabariik, Luksemburgi Suurhertsogiriik, Ungari Vabariik, Malta Vabariik, Madalmaade Kuningriik, Austria Vabariik, Poola Vabariik, Portugali Vabariik, Sloveenia Vabariik, Slovaki Vabariik, Soome Vabariik, Rootsi Kuningriik ning Suurbritannia ja Põhja-Iiri Ühendkuningriik.
      Ühendus deklareerib, et tema suhtes kehtivad ühiskonventsiooni artiklid 1–16, 18, 19, 21 ja 24–44.
      Ühendus on koos eespool nimetatud liikmesriikidega pädev ühiskonventsiooni artiklitega 4, 6–11, 13–16, 19 ja 24–28 hõlmatud valdkondades vastavalt Euroopa Aatomienergiaühenduse asutamislepingu artikli 2 lõikele b ja II jaotise 3. peatüki “Tervisekaitse ja ohutus” asjaomastele artiklitele.